《蒋帝庙二首》
宋代·马之纯

一尉为官亦已轻，后来封爵一何荣。
骨青相貌由来异，羽白威神俨似生。
尝遣阴兵随义旅，不从私铸长奸萌。
自当血食钟山上，仍与钟山换却名。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。